b'\n_START_ARTICLE_\nIron Bridge, Ironbridge\n_START_SECTION_\nOzadje\n_START_PARAGRAPH_\nAbraham Darby I. je talil lokalno \xc5\xbeelezovo rudo s koksom iz premoga iz Coalbrookdala \xc5\xbee leta 1709 in v naslednjih desetletjih je Shropshire postal sredi\xc5\xa1\xc4\x8de industrije zaradi nizke cene goriva iz lokalnih rudnikov. Reka Severn je bila klju\xc4\x8dna trgovska pot, vendar tudi ovira za potovanje po soteski Ironbridge, saj je bil najbli\xc5\xbeji most v Buildwasu oddaljen dve milji.  Reka zaradi strmih bre\xc5\xbein soteske ni bila plovna za velike ladje, saj noben most ni bil dovolj visok.  Strmina in nestabilnost bre\xc5\xbein sta ote\xc5\xbeevali gradnjo mostov, ni bilo to\xc4\x8dke, na kateri bi se ceste na nasprotnih straneh reki dovolj pribli\xc5\xbeale._NEWLINE_\xc5\xbdelezni most je bil prvi take vrste, \xc4\x8deprav ni bil prvi \xc5\xbeelezni most. Delno je bil zgrajen v Lyonu leta 1755, vendar so bili previsoko stro\xc5\xa1ki, da bi ga dokon\xc4\x8dali. Brv iz kovanega \xc5\xbeeleza razpetine 22,2 m \xc4\x8dez okrasni kanal je bila zgrajen v Yorkshiru leta 1769.\n_START_SECTION_\nPredlog\n_START_PARAGRAPH_\nLeta 1773 je arhitekt Thomas Farnolls Pritchard pisal lokalnemu \xc5\xbeelezarskemu veljaku Johnu Wilkinsonu iz Broseleyja, da predlaga gradnjo mostu iz litega \xc5\xbeeleza.  Pritchard je imel predhodne izku\xc5\xa1nje z zasnovo lesenih in kamnitih mostov, zato je verjel, da je mogo\xc4\x8de uporabiti elemente iz \xc5\xbeeleza._NEWLINE_Pozimi leta 1773\xe2\x80\x9374 so lokalni \xc4\x8dasopisi ogla\xc5\xa1evali predlog za peticijo parlamentu, da dovoli zgraditi most iz \xc5\xbeeleza z razpetino 37 m.  Leta 1775 so predvideli, da bi za to potrebovali med tri in \xc5\xa1tiri tiso\xc4\x8d funtov. Abraham Darby III., vnuk Abrahama Darbyja I. in \xc5\xbeelezar iz Coalbrookdala, je bil imenovan za zakladnika projekta._NEWLINE_Marca 1776 je bil sprejet zakon za gradnjo mostu s kraljevim pristankom, pravnim svetovalcem Thomasom Addenbrookom, Abrahamu Darbyju III. pa je bilo naro\xc4\x8deno, da odda delo in zgradi most. Maja 1776 so skrbniki umaknili Darbyjevo naro\xc4\x8dilo in spremenili na\xc4\x8drt za most z enim lokom, \xc4\x8de\xc5\xa1 naj bo zgrajen v "kamnu, opeki ali lesu". Predlog ni bil ustrezen in skrbniki so se strinjali s Pritchardovo zasnovo, vendar pa so bili negotovi glede uporabe \xc5\xbeeleza in stro\xc5\xa1kov ter trajanja gradnje. Julija 1777 je bil razpon mostu zmanj\xc5\xa1an na 27 m, nato pa ponovno pove\xc4\x8dan na 30,63 m, da bi zagotovili pot po bre\xc5\xbeini.\n_START_SECTION_\nKonstrukcija\n_START_PARAGRAPH_\nTrajekt je vozil med Madeleyjem in Benthallom in ta smer je bila izbrana za visok pristop na vsaki strani in sorazmerno trdnost tal. V zakonu parlamenta je pisalo, da mora biti most zgrajen "od to\xc4\x8dke benthallske \xc5\xbeupnije v bli\xc5\xbeini hi\xc5\xa1e Samuela Barnetta do to\xc4\x8dke na nasprotni obali v bli\xc5\xbeini hi\xc5\xa1e Thomasa Crumptona". Pritchard je umrl 21. decembra 1777 v svoji hi\xc5\xa1i v Eytonu ob reki Severn le mesec po tem, ko se je delo za\xc4\x8delo._NEWLINE_Zidovje in oporniki so bili zgrajeni med letoma 1777 in 1778, rebra so bila dvignjena poleti leta 1779.  Nastajajo\xc4\x8di most se je prvi\xc4\x8d raztegnil \xc4\x8dez reko 2. julija 1779 in je bil odprt za promet 1. januarja 1781. _NEWLINE_Ve\xc4\x8d informacij o tem, kako je bil zgrajen most, je razkril majhen akvarel Eliasa Martina, ko so ga odkrili leta 1997 v muzeju v Stockholmu. Prikazuje namre\xc4\x8d most v gradnji leta 1779. Pol velikosti replike glavnega dela mostu je bilo zgrajene leta 2001 kot del raziskave za program BBC-ja Timewatch, ki je bil prikazan leta 2002.\n_START_SECTION_\nNa\xc4\x8drt\n_START_PARAGRAPH_\nMost je zgrajen iz petih reber iz litega \xc5\xbeeleza z razponom 30,6 metrov. Natanko 378 dolgih ton 10 CWT (847.800 lb ali 384,6 t) \xc5\xbeeleza je bilo uporabljeno pri gradnji mostu in skoraj 1700 posameznih komponent, najte\xc5\xbeje so tehtale 5,5 dolge tone (5,6 t). Komponente so bile izdelane posami\xc4\x8d, da so se prilegale med seboj, namesto da bi bile standardnih velikosti z neskladji do nekaj centimetrov med enakimi komponentami na razli\xc4\x8dnih krajih. _NEWLINE_Okrasni obro\xc4\x8dki in ogivi med strukturnimi rebri mostu ka\xc5\xbeejo, da je bila kon\xc4\x8dna Pritchardova zasnova iz istih elementov kot obnovljen paviljon. Delovodja v livarni, Thomas Gregory, je pripravil podrobne na\xc4\x8drte za \xc4\x8dlene, ki nastanejo pri uporabi tesarskih spojev kot mozni\xc4\x8dene vezi in rogljast spoj._NEWLINE_Dva dodatna loka podobne konstrukcije iz litega \xc5\xbeeleza nosita pot za vleko na ju\xc5\xbenem bregu in delujeta tudi kot poplavna loka. Kamniti lok nosi majhno pot na severu.\n_START_SECTION_\nStro\xc5\xa1ki\n_START_PARAGRAPH_\nDarby se je strinjal, da bi zgradili most za 3250 \xc2\xa3, a se je pove\xc4\x8dal. Dejanski stro\xc5\xa1ki mostu niso znani, sodobni zapisi pa ka\xc5\xbeejo, da so bili 6000 \xc2\xa3, prese\xc5\xbeek naj bi pokril Darby, ki je bil mo\xc4\x8dno zadol\xc5\xbeen pri drugih dru\xc5\xbebah. Do sredine 1790-ih je bil most zelo donosen in mostnina je dala delni\xc4\x8darjem letno dividendo v vi\xc5\xa1ini 8 odstotkov.\n_START_SECTION_\nVzdr\xc5\xbeevanje\n_START_PARAGRAPH_\nOdprtje mostu je povzro\xc4\x8dilo spremembe v urbanizmu naselja v soteski in ceste okoli mostu so se v letih po njegovi gradnji izbolj\xc5\xa1ale. Mesto, ki je dobilo ime po mostu, se je razvilo na severnem koncu. Poslovne\xc5\xbei, pa tudi lokalni hotelirji in drugi so vzbujali zanimanje za most pri \xc4\x8dlanih uglajene dru\xc5\xbebe.\n_START_SECTION_\nObnova\n_START_PARAGRAPH_\nJulija 1783 je bil zgrajen 32-metrski zid, da bi prepre\xc4\x8dili zdrs severne bre\xc5\xbeine v reko. Decembra 1784 so na\xc5\xa1li v kamnitem loku na ju\xc5\xbeni strani razpoke, sosednji opornik je kazal znake gibanja. Soteska je zelo nagnjena k plazovom, ve\xc4\x8d kot 20 je bilo zaznanih na tem obmo\xc4\x8dju. Sumili so, da so se bre\xc5\xbeine soteske premikale proti reki, zaradi \xc4\x8desar so se temelji loka premikali drug proti drugemu. Most so popravljali v letih 1784, 1791 in 1792._NEWLINE_To je bil edini most na reki Severn, ki v poplavi februarja 1795 ni bil po\xc5\xa1kodovan zaradi svoje mo\xc4\x8di in ustreznega profila proti poplavnim vodam. Po\xc5\xa1kodovan srednjeve\xc5\xa1ki most v Buildwasu je bil na primer nadome\xc5\xa1\xc4\x8den z lito\xc5\xbeeleznim mostom Thomasa Telforda, ki je na podlagi vrhunskega oblikovanja potreboval manj\xc5\xa1e koli\xc4\x8dine \xc5\xbeeleza kljub dalj\xc5\xa1emu razponu 39 metrov. Most v Buildwasu je pre\xc5\xbeivel do leta 1906. _NEWLINE_Leta 1800 so skrbniki naro\xc4\x8dili popravila, ki so trajala ve\xc4\x8d let in obsegala zamenjavo kamnitih temeljev lokov z enim lesenim, da bi razbremenili pritisk na glavni razpon. Predlog za gradnjo toge podpore med oporniki ni bil mogo\xc4\x8d z razpolo\xc5\xbeljivo tehnologijo, vendar pa je bil dose\xc5\xbeen med poznej\xc5\xa1o obnovo mostu v 1970-ih. Leta 1812 je Charles Hutton gradnjo opisal kot "zelo slabo" in napovedal, da ne bi trajala dolgo, "\xc4\x8deprav ne zaradi katere koli pomanjkljivosti na \xc5\xbeeleznem delu". Leseni loki so bili nadome\xc5\xa1\xc4\x8deni z lito\xc5\xbeeleznimi decembra 1820, nadaljnja popravila pa so bila potrebna v preostanku 19. stoletja._NEWLINE_24. avgusta 1902 se je v reko zru\xc5\xa1ila  9,1 m dolga ograja, del krova plo\xc5\xa1\xc4\x8de, te\xc5\xbeak okoli 5 CWT, je padel z mostu julija 1903. Odprtje brezpla\xc4\x8dnega betonskega mostu leta 1909 je povzro\xc4\x8dilo zaskrbljenost med skrbniki, vendar so ga vozila in pe\xc5\xa1ci \xc5\xa1e vedno uporabljali.\n_START_SECTION_\nZaprtje\n_START_PARAGRAPH_\nDru\xc5\xbeba Mott, Hay in Anderson leta 1923 je ugotovila, da je bil razen barve glavni razpon mostu v dobrem stanju. Predlagali so, naj bo  kovina krova mostu nevarno te\xc5\xbeka in da bi po odstranitvi nosilnost mostu pred ponovnim odprtjem omejili na vozila, la\xc5\xbeja od 2 ton, in to po sredini cesti\xc5\xa1\xc4\x8da. Omejitev te\xc5\xbee na 4 tone, ki je bila dolo\xc4\x8dena leta 1930, je pomenila, da vozniki, ki so preva\xc5\xbeali plo\xc5\xa1\xc4\x8dice, ki so jih delali v Jackfieldu, ne bi smeli ve\xc4\x8d voziti \xc4\x8dez most. Vztrajali so, naj jim dovolijo uporabo mostu, zato so skrbniki sprejeli odlo\xc4\x8ditev, da zaprejo most za promet 18. junija 1934. Istega leta je bil spomeni\xc5\xa1ko za\xc5\xa1\xc4\x8diten. Do leta 1950 so pobirali mostnino za pe\xc5\xa1ce, nato pa je lastnik postal svet okro\xc5\xbeja Shropshire. Pobiranje mostnine ni pokrivalo stro\xc5\xa1kov vzdr\xc5\xbeevanja. Leta 1956 je svet predlagal, naj se most poru\xc5\xa1i in  nadomesti z novim, vendar ta na\xc4\x8drt ni bil uresni\xc4\x8den.\n_START_SECTION_\nRekonstrukcija\n_START_PARAGRAPH_\nPo pogajanjih o zbiranju potrebnih sredstev je bilo med letoma 1972 in 1975 za program potrebnih 147.000 \xc2\xa3.  Svetovalno in\xc5\xbeenirstvo Sandford, Fawcett, Wilton and Bell je bilo izbrano za armirano betonsko obnovitev mostnih opornikov. Lok je gradilo podjetje Tarmac Construction, za\xc4\x8delo je spomladi leta 1973, vendar pa so nenavadno visoke poletne poplave odplaknili,   da bi bilo delo opravljeno v enem poletju. Polnilni material so odstranili z ju\xc5\xbenega opornika, s tem zmanj\xc5\xa1ali te\xc5\xbeo in lok okrepili z betonom. Povr\xc5\xa1ina ceste je bila nadome\xc5\xa1\xc4\x8dena z makadamom, kamen opornikov je bil obnovljen, cestninska hi\xc5\xa1a pa obnovljena kot informacijsko sredi\xc5\xa1\xc4\x8de. Leta 1980 je bila struktura prvi\xc4\x8d naslikana. Delo je bilo kon\xc4\x8dano ob 200-letnici odprtja, ki so jo praznovali s pra\xc5\xa1i\xc4\x8djo pe\xc4\x8denko 1. januarja 1981._NEWLINE_V obdobju med letoma 1999\xe2\x80\x932000 je bil most zastrt z odri, da bi upravi English Heritage omogo\xc4\x8dili pregled. Most je bil prebarvan in narejena so bila  manj\xc5\xa1a popravila.\n_START_SECTION_\nUmetni\xc5\xa1ka upodobitev\n_START_PARAGRAPH_\nVe\xc4\x8d kot 50 slikarjev in graverjev je pri\xc5\xa1lo na obmo\xc4\x8dje okoli Coalbrookdala v obdobju 1750\xe2\x80\x931830, da bi spremljali rast industrije. Prvi umetnik, ki je opisal most, je bil William Williams. Darby mu je oktobra 1780 pla\xc4\x8dal 10 gvinej za "risanje" mostu. Gravura Michaela Angela Rookerja je bila priljubljena, eno kopijo je kupil Thomas Jefferson._NEWLINE_Leta 1979 je bila na Kraljevi akademiji razstava z naslovom "Pogled z \xc5\xbdeleznega mostu" v spomin na 200-letnico mostu.'